OpenLLM-France/wikimedia huggingface dataset:
# Sant Daniel (Calonge)

Sant Daniel és una entitat de població del municipi baixempordanès de Calonge i Sant Antoni. El 2022 tenia 366 habitants. Aquest veïnat està format per un petit nucli original de cases i carrers estrets (encara existents) i una església dels segles XVI-XVII molt malmesa i amb nombrosos afegits posteriors. Situat al cim d'un pujol amb vistes a la costa i a les Gavarres, aquest conjunt està envoltat per xalets i vials de nova creació que formen part de les creixents urbanitzacions que hi ha a la zona.

## Referències

* ↑ «Sant Daniel». Gran Enciclopèdia Catalana. [Consulta: 26 novembre 2023].
* ↑ «170340 Calonge». Idescat. Codis territorials i d'entitats. Municipis - Nomenclàtor estadístic d'entitats de població de Catalunya (a 01-03-1991). [Consulta: 26 novembre 2023].
* ↑ Aymar i Ragolta, Jaume «L'ermita de Sant Daniel de Calonge». Estudis del Baix Empordà, 3, 1984, pàg. 117–128. ISSN: 2385-3611.
* ↑ Roig, Pau. «A peu pel Baix Empordà: Puig ses Forques i l’ermita de Sant Daniel (Calonge)». Revista del Baix Empordà, 2018. [Consulta: 26 novembre 2023].

## Enllaços externs

* Sant Daniel (heràldica i informació bàsica)
* Consorci de les Gavarres Arxivat 2007-12-17 a Wayback Machine.
* Gavarres.org: Informació, notícies i aportacions personals sobre les Gavarres
# Charles Tucker III

Charles Tucher III més conegut com a Trip és un personatge fictici de l'univers Star Trek de la sèrie Star Trek: Enterprise interpretat per Connor Trinneer. És el cap d'enginyeria de la nau estel·lar Enterprise (NX-01).

## Biografia

Tucker coneix a Jonathan Archer aproximadament una dècada abans del començament de la sèrie, quan tots dos treballen en el projecte de poder fer motor amb factor 2, dissenyats pel pare d'Archer, Henry Archer. Té una estreta relació d'amistat des de llavors.
Tot i tenir grans coneixements d'enginyeria, capaç d'arreglar qualsevol motor de curvatura que s'ha trobat fins al moment, té una reputació de ser una mica imprudent, molt segons la subcomandant T'Pol, motiu pel qual discuteixen molt sovint.
A la tercera temporada la relació amb la T'Pol varia considerablement gràcies la seccions de pressió neurovulcana per ajudar a dormir, ja que degut a un atac de la Terra que causa la mort de més de 7 milions de persones mor la seva germana Elizabeth.

### Nom

El seu nom és Charles Tucker III, el III és degut al fet que és la tercera generació seguida que es diu Charles, no obstant els seus amics li diuen sempre Trip de Three, sempre que no es digui en un context oficial.

## Referències

* ↑ Primer capítol de la tercera temporada de Star Trek: Enterprise The Xindi

## Enllaços externs

* Web oficial - Charles "Trip" Tucker III Arxivat 2006-02-20 a Wayback Machine.(anglès)
# Club Deportivo Tiburones Rojos de Veracruz

El Club Deportivo Tiburones Rojos de Veracruz és un club de futbol mexicà de la ciutat de Veracruz.

## Història

El club va ser fundat el més d'abril de 1943 amb el nom Club Deportivo Veracruz per la fusió dels clubs locals España de Veracruz i Veracruz Sporting Club. El 2011 desaparegué per problemes econòmics. A continuació el club Albinegros de Orizaba canvià de seu i propietat esdevenint Tiburones Rojos de Veracruz.

## Palmarès

* Liga MX:
** 1945-46, 1949-50
* Primera División A:
** 2001
* Copa MX:
** 1947-48, 2016 Clausura

## Evolució de l'uniforme

| 1943 | 1950 | 1960 | 1978 | 1990 |
| 1995 | 2001 | 2008 | 2013 |

## Referències

* ↑ «La FMF Desafilia al Club Veracruz.». Arxivat de l'original el 2011-06-07. [Consulta: 25 desembre 2017].
* ↑ Oficial: Albinegros se convierte en Tiburones Rojos.
* ↑ El Torneo Apertura 2011 Está Definido en la Liga de Ascenso.
* ↑ Serán 16 los Clubes que Participarán en la Liga de Ascenso.
# Centropomus

Els llobarros (família Centropomidae amb l'únic gènere Centropomus) són un grup de peixos marins i d'aigua dolça inclosos en l'ordre Perciformes. Es distribueixen per rius de tota Amèrica i per l'oceà Atlàntic.
Morfològicament s'assemblen a les perques, amb perfill de boca còncava, amb una llargària màxima descrita d'1,4 m. Aleta dorsal dividida en dos, amb 7 a 8 espines a la primera meitat i 1 espina i 8 a 11 radis tous a la segona, mentre que l'aleta anal té 3 espines i de 6 a 9 raid tous.
Són una important font d'alimentació.
Apareixen per primera vegada al registre fòssil al Cretaci superior.

## Gèneres i espècies

Família que ha canviat de dimensions recentment, ja que els gèneres Hypopterus, Lates i Psammoperca que tradicionalment s'incloíen aquí ara es classifiquen en una nova família anomenada Latidae. Així els Centropomidae resten amb un sol gènere amb 12 espècies:
* Gènere Centropomus (Lacepède, 1802)
** Centropomus armatus (Gill, 1863) - Llobarro espina llarga.
** Centropomus ensiferus (Poey, 1860) - Llobarro d'esperó o Llobarro espinós.
** Centropomus medius (Günther, 1864) - Llobarro aleta prieta.
** Centropomus mexicanus (Bocourt, 1868) - Llobarro gros.
** Centropomus nigrescens (Günther, 1864) - Llobarro negre o Llobarro prieto.
** Centropomus parallelus (Poey, 1860) - Llobarret
** Centropomus pectinatus (Poey, 1860) - Constantí
** Centropomus poeyi (Chávez, 1961) - Llobarro prieto.
** Centropomus robalito (Jordan i Gilbert, 1882) - Constantí o Llobarro d'aleta groga.
** Centropomus undecimalis (Bloch, 1792) - Llobarro comú o Llobarro blanc.
** Centropomus unionensis (Bocourt, 1868) - Llobarro serrà.
** Centropomus viridis (Lockington, 1877) - Llobarro platejat.

## Referències

* 1 2 3 4 5 Nelson, J.S., 1994. Fishes of the world. 3a edició. John Wiley & Sons, Inc., Nova York. 600 p.
* ↑ Berg, L.S. 1958, System der rezenten und fossilen Fischartigen und Fische. VEB Verlag der Wissenschaften, Berlin.
* ↑ Otero, O., 2004. Anatomy, systematics and phylogeny of both recent and fossil latid fishes (Teleostei, Perciformes, Latidae). Zool. J. Linn. Soc. 141(1): 81-133
* "Centropomidae". FishBase. Ed. Rainer Froese and Daniel Pauly. febrer 2008 version. N.p.: FishBase, 2008.
# Centropseustis

Centropseustis és un gènere monotípic d'arnes de la família Crambidae. Conté només una espècie, Centropseustis astrapora, que es troba a Austràlia, on ha estat registrada a Nova Gal·les del Sud.
Les larves s'alimenten de Melaleuca genistifolia. Són gregàries i s'alimenten des de dins d'un gran niu en forma de xarxa. Les larves són de color vermell-ocre a l'esquena i blanc-ocre als costats. El cap és marró-ocre.

## Referències

* ↑ «GlobIZ search». Global Information System on Pyraloidea. [Consulta: 7 gener 2019].
* ↑ «CSIRO Ecosystem Sciences – Australian Moths Online». Arxivat de l'original el 2016-03-04. [Consulta: 7 gener 2019].
# Coca de pa

La coca de pa, prima, esclafada, refenta o coca de forner, és una coca plana i sense res més que la massa sobrant d'una pasterada de pa, que un cop tovada (o fermentada) amb la resta de massa que donarà origen al pa, es torra esclafada i aprimada a sobre d'unes graelles o una planxa metàl·lica calenta, en comptes d'enfornar-la amb la resta del pa.
A les Illes Balears es consumeix habitualment en calent acompanyat d'allò que es vulga, normalment sal i oli (pitjant perquè entri l'oli a la pasta), amb sobrassada, etc.
Al País Valencià és típica sobretot del Maestrat i les comarques limítrofes, i va acompanyada o bé amb sal o bé amb sucre. En alguns forns se'n posa al gust del client. Es pot menjar freda o calenta, si bé el segon és més habitual. A banda d'aquesta coca, n'existeixen d'altres que es condimenten després de la cocció, com ara les coques de dacsa saforenques, que també són poc més que una massa aprimada i cuita.
Segons Eliana Thibaut, la coca naix de l'aprofitament de masses de pa que no s'han estufat. En comptes de llençar aquestes masses hom les guardava i les coïa planes i habitualment ensucrades, i se servien per a postres. Ara bé, aquesta pràctica significa que la coca de pa és la base teòrica de totes les coques, que venen a desenvolupar aquesta tradició amb l'afegida de condiments i la conversió en un àpat a part.

## Referències

* ↑ García, Miriam «'Coca de forner' o torta de panadero» (en castellà). El País [Madrid], 13-12-2019. ISSN: 1134-6582.
* ↑ «Coca de pa». CCMA. [Consulta: 30 desembre 2023].
* ↑ «Coca de forner». CCMA, 20-01-2023. [Consulta: 30 desembre 2023].
* ↑ Fàbrega, Jaume. «El pa». El Temps, 16-04-2021. [Consulta: 30 desembre 2023].
* ↑ Marqués Carbonell, Vicent. Les millors coques dolces catalanes. Cossetània, 2018. ISBN 9788490347485.
* ↑ «Recepta de cuina - Coques de dacsa». [Consulta: 30 desembre 2023].
* ↑ Eliana Thibaut i Comalada, Les Coques Catalanes, Proa, Barcelona 1995 ISBN 84-8256-131-6.
# Coca de molletes

La coca de molletes és un article de rebosteria típic d'Alacant i la comarca de l'Alacantí. Se sol consumir en esmorzars o berenars o bé com a aperitiu abans d'àpats més copiosos. Amb pocs ingredients i bons resultats, com correspon a una recepta popular, es fa per a excursions o per a la romeria de la Santa Faç o les Fogueres. També es pot trobar durant tot l'any a les fleques i pastisseries d'Alacant i el seu voltant.
És una coca feta de farina, oli d'oliva, aigua i sal; amb xicotetes variacions segons la població. Aquestes variacions consisteixen bàsicament en la forma de preparar la base, que pot ser de farina sense llevat, amb llevat o milfulls.

## Referències

* ↑ «Coca de molletes» (en castellà). Nostra Taula cuina Valenciana. Comarca Rural, s.d.. [Consulta: 6 gener 2015]. «Pocos ingredientes y buenos resultados, como corresponde a una receta tan popular, típica de Alicante, y que se hace sobre todo para excursiones y sobre todo para la romería de la Santa Faz o durante les Fogueres.»
* ↑ «Coca de molletes». Web oficial. Benigembla: Ajuntament de Benigembla, . Arxivat de l'original el 2015-09-23. [Consulta: 6 gener 2015].
Gastronomia dels territoris catalanoparlants :
Companatges i condiments :
# Cherokee (servidor web)

Cherokee és un servidor de pàgines web de codi obert, multiplataforma i lliure. És molt ràpid i funcional, i en canvi a altres servidors, molt lleuger. Està íntegrament escrit en C i es pot expandir per mitjà de l'activació de mòduls.

## Història

El servidor web Cherokee va nàixer l'any 2001 per Álvaro López Ortega. La intenció era la de construir un nou servidor web més nou que NCSA HTTPd però no tan voluminós i dur com Apache. Actualment Cherokee és desenvolupat per una comunitat oberta d'usuaris.

## Característiques

Cherokee suporta PHP, CGI, FastCGI i autenticació d'usuaris (login). També permet connexions segures via SSL i TSL (encriptades).

### Versió 0.6.0

* Nou panell d'administració via web, quedant així ocults els fitxers de configuració. Així s'aconsegueix que l'administrador tingui la manera més fàcil de canviar paràmetres del servidor modificant-lo a través d'una pàgina web, on queden els canvis registrats.
* Un 25% més ràpid que l'anterior: si Cherokee ja era molt ràpid, ara encara ho és més !
* Suport de balanceig de càrrega: es pot repartir la càrrega del servidor entre les operacions FastCGI, SCGI i HTTP del servidor.
* Nova interfície i icones

## Sub-projectes
### u-Cherokee

És una versió "mini" pensada per a sistemes amb pocs recursos (potència i energia). No està disponible per a descarregar però qualsevol persona la pot aconseguir seguint uns paràmetres al compilar Cherokee.

### cget

És un descarregador web per a Cherokee. S'encarrega de servir descàrregues de fitxers.

## Enllaços externs

* Cherokee Web Server (anglès)
* Documentació en línia (anglès)
# Cherrat

Cherrat (en àrab الشراط; en amazic ⵛⵔⴰⵟ) és una comuna rural de la província de Benslimane de la regió de Casablanca-Settat, al Marroc. Segons el cens de 2014 tenia una població total de 9.754 persones.

## Referències

* ↑ «Population légale d'après les résultats RGPH 2014». Bulletin officiel, N° 6354. Arxivat de l'original el 26 de desembre 2018. ISSN: 0851-1195 [Consulta: 19 novembre 2015].
# Cherokeeïta

La cherokeeïta és un mineral de la classe dels sulfats. Rep el nom dels cherokees, l'asentament dels quals es troba a uns 36 km de la mina de Redmond, la localitat tipus d'aquesta espècie.

## Característiques

La cherokeeïta és un sulfat de fórmula química [Pb₂Zn(OH)₄](SO₄)·H₂O. Va ser aprovada com a espècie vàlida per l'Associació Mineralògica Internacional l'any 2022 i publicada a l'any següent. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 76216, 76217 i 76218.

## Formació i jaciments

Va ser descoberta a la mina Redmond, situada a Waterville Lake, dins el comtat de Haywood (Carolina del Nord, Estats Units). Aquesta mina estatunidenca és l'únic indret de tot el planeta on ha estat descrita aquesta espècie mineral.

## Referències

* ↑ «Cherokeeite» (en anglès). Mindat. [Consulta: 5 octubre 2022].
* ↑ Kampf, Anthony R.; Smith, Jason B.; Hughes, John M.; Ma, Chi; Emproto, Christopher «New Minerals from the Redmond Mine, North Carolina, USA: III. Cherokeeite and Cuprocherokeeite, Two New Minerals Containing [Pb2(Zn,Cu2+)(OH)4]2+ Chains». The Canadian Journal of Mineralogy and Petrology, 61, 3, 01-05-2023, pàg. 635–647. DOI: https://doi.org/10.3749/2300001 [Consulta: 7 agost 2023].
# China Lake Acres

China Lake Acres és una concentració de població designada pel cens dels Estats Units a l'estat de Califòrnia. Segons el cens del 2008 tenia 2.011 habitants.

## Demografia

Segons el cens del 2000, China Lake Acres tenia 1.761 habitants, 702 habitatges, i 497 famílies. La densitat de població era de 122,5 habitants per km².
Dels 702 habitatges en un 27,9% hi vivien nens de menys de 18 anys, en un 55,8% hi vivien parelles casades, en un 11,1% dones solteres, i en un 29,1% no eren unitats familiars. En el 23,6% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,4% tenia menys de 18 anys, un 5,8% entre 18 i 24, un 25,2% entre 25 i 44, un 26,9% de 45 a 60 i un 16,6% 65 anys o més.
L'edat mediana era de 41 anys. Per cada 100 dones de 18 o més anys hi havia 96,6 homes.
La renda mediana per habitatge era de 35.375 $ i la renda mediana per família de 39.408 $. Els homes tenien una renda mediana de 39.643 $ mentre que les dones 20.536 $. La renda per capita de la població era de 17.146 $. Entorn del 10,5% de les famílies i el 17,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- China Lake Acres». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
* ↑ «Geographic Comparison Table- China Lake Acres». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# China Merchants Bank

El China Merchants Bank (CMB) ((xinès): 招商银行, pinyin: Zhāoshāng Yínháng) SEHK: és un banc amb seu a Shenzhen, Xina. Fundat el 1987, és el primer banc comercial amb accions propietat íntegrament de persones jurídiques corporatives.
El CMB té més de cinc-centes sucursals a la Xina continental i una a Hong Kong. Al novembre de 2007, com a part d'una campanya per al creixement internacional, va aconseguir l'aprovació federal per obrir una sucursal a Nova York.

## Serveis

CMB ofereix serveis de banca personal i banca corporativa, així com banca online i electrònica.
El 31 de desembre de 2008 el banc tenia 44 sucursals i 623 sucursals secundàries, una d'elles representativa, un centre de targetes de crèdit, un centre de crèdit per a petites empreses, i 1567 bancs d'autoservei a la Xina.

## Referències

* ↑ 3968, SSE: 600036 Arxivat 2012-02-06 a Wayback Machine.
* ↑ http://www.federalreserve.gov/newsevents/press/orders/orders20071108a1.pdf
# Districte de Shimotsuga

El districte de Shimotsuga (下都賀郡, Shimotsuga-gun) és un districte de la prefectura de Tochigi, a la regió de Kanto, Japó. Actualment, a data de 2020, el districte de Shimotsuga està integrat per les viles de Mibu i Nogi.

## Geografia

El districte de Shimotsuga es troba localitzat a la meitat sud de la prefectura de Tochigi, no estant connecatat físicament els municipis que el componen. Mentres que la vila de Mibu està un poc més al centre de la prefectura, limitant al nord amb Utsunomiya i Kanuma, Nogi es troba completament al sud de la geografia prefectural, limitant al sud amb la ciutat de Koga, a la prefectura d'Ibaraki i molt a prop també de la cruïlla amb les prefectures de Gunma i Saitama.

### Municipis

Districte de Shimotsuga (2020) :

## Història

* 1878: Es funda el districte com una part del sud de l'antic districte de Tsuga de l'antiga província de Shimotsuke. La part nord restà com el districte de Kamitsuga, actualment dissolt des del 2011.
* 1 d'abril de 1889: El districte de Samukawa s'integra al districte de Shimotsuga.
* 10 de gener de 2006: Les viles de Kokubunji i Ishibashi es fusionen amb la vila de Minamikawachi, pertanyent al districte de Kawachi, amb la qual formen la ciutat de Shimotsuke, eixin així del districte.
* 29 de març de 2010: Les viles de Fujioka, Ōhira i Tsuga són absorbides per la ciutat de Tochigi.
* 5 d'abril de 2014: La vila d'Iwafune passa a formar part de la ciutat de Tochigi.

## Referències

* ↑ https://www.weblio.jp/content/%E4%B8%8B%E9%83%BD%E8%B3%80%E9%83%A1
# Cleandre

Cleandre és el nom dels següents personatges:
* Cleandre de Gela, tirà de Gela
* Cleandre d'Egina, atleta grec
* Cleandre de Bizanci, governant de Bizanci vers el 400 aC
* Cleandre de Bizanci, general d'Alexandre el Gran
* Cleandre, camarlenc i ministre principal de Còmmode.
# Dudh Koshi

Dudh Koshi (दुधकोशी नदी, Riu Koshi lletós) és un riu al Nepal. És el riu més alt en termes d'altitud.

## Sistema del riu Kosi

El riu Kosi, o Sapt Koshi, drena el Nepal oriental. Se'l coneix com a Sapta Koshi pelsset rius que el form. El Dudh Kosi és un d'aquests set rius. El Dudh Kosi neix prop del cim de l'Everest (8848 metres) i la glacera contribueix al seu cabal.

## Curs

Aquest riu drena el Mont Everest el pic més alt del món. S'inicia just a l'est dels Llacs Gokyo i flueix cap al sud fins Namche Bazaar. Continuant pel sud, el Dudh Koshi surt de Sagarmatha National Park i passa a l'oest de Lukla. El riu Lamding Khola s'uneix al Dudh Koshi i continua el seu curs fins Harkapur, on s'ajunta al Sun Kosi.

## Rem

El descens és de més de 5% i hi ha ràpids molt difícils que arriben a la dificultat WW VI. També hi ha grans pedres en moviment.

## Referències

* ↑ Nepal. S, Krause. P, Fluegel, W-A. Fink. M, Fischer. C, «Understanding the hydrological system dynamics of a glaciated alpine catchment in the Himalayan region using the J2000 hydrological model.». Hydrological Processes, 28, 3, 2014, pàg. 1329–1344.
* 1 2 Negi, Sharad Singh. «Himalayan rivers, lakes and glaciers». Kosi River System, p. 89. [Consulta: 14 maig 2010].
* ↑ Bahadur, Jagdish. «Himalayan snow and glaciers: associated environmental problems, progress». Kosi, p. 90. Google books.. [Consulta: 14 maig 2010].
* ↑ «Sun Kosi River». Tiger Mountain. [Consulta: 25 maig 2010].
# Cleandre d'Egina

Cleandre d'Egina (grec antic: Κλέανδρος, llatí: Cleander), fill de Telesarc, fou un atleta grec que va guanyar al pancraci als Jocs Ístmics.
Píndar va celebrar aquesta victòria amb una oda que devia compondre molt poc després del final de la Segona guerra mèdica el 479 aC. L'oda també diu que va guanyar premis a les Alcatees a Mègara i a les Asclepiees a Epidaure.

## Notes

* ↑ Uns jocs (grec antic: Ἀλκαθοῖα) que se celebraven en honor d'Alcàtous a Mègara per commemorar que aquest heroi havia mort el lleó que havia devorat un fill de Megareu, com diu Píndar
* ↑ Nom (grec antic: Ἀσκληπιεῖα) d'uns festivals que se celebraven en honor d'Asclepi, probablement a tots els llocs on hi havia un temple d'aquest déu, segons diu Pausànias (Descripció de Grècia II, 26,7)

## Referències

* ↑ 2.Cleander a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 778
# Dudi

Dudi (en rus: Дуди) és un poble del krai de Khabàrovsk, a Rússia, que el 2018 tenia 272 habitants.

## Referències

* ↑ Численность населения Российской Федерации по муниципальным образованиям на 1 января 2018 года Arxivat 2018-07-26 a Wayback Machine. (en rus).
# Districte Federal de Crimea

El Districte Federal de Crimea (en rus: Крымский федеральный округ) era un dels 9 districtes federals de la Federació Russa entre els anys 2014-2016.
Fou creat el 21 de març del 2014 durant el procés d'adhesió de Crimea i Sebastòpol a la Federació Russa, no reconegut per la comunitat internacional, que considera que Crimea forma part integral d'Ucraïna. El 28 de juliol de 2016 fou passat al Districte Federal del Sud

## Composició del Districte Federal de Crimea

* República de Crimea
* Sebastòpol (com a ciutat federal de Rússia)
# Chesnokovita

La chesnokovita és un mineral de la classe dels silicats. Rep el seu nom del mineralogista rus Boris Valentinovich Chesnokov (1928-2005)

## Característiques

La chesnokovita és un nesosilicat de fórmula química Na₂[SiO₂(OH)₂]·8H₂O. Va ser aprovada com a espècie vàlida per l'Associació Mineralògica Internacional l'any 2006. Cristal·litza en el sistema ortoròmbic. Es troba en forma d'agregats de cristalls laminars petits, incolors o de color terrós. S'altera a termonatrita i òpal quan s'exposa a la humitat atmosfèrica normal.
Segons la classificació de Nickel-Strunz, la chesnokovita pertany a «9.AC - Nesosilicats sense anions addicionals; cations en coordinació octaèdrica [6]» juntament amb els següents minerals: faialita, forsterita, glaucocroïta, kirschsteinita, laihunita, liebenbergita, tefroïta, monticel·lita, brunogeierita i ringwoodita.

## Formació i jaciments

Va ser descoberta al mont Kedykverpakhk, al massís de Lovozero (óblast de Múrmansk, Rússia), en venes d'ussinguita. Es tracta de l'única localitat on ha estat trobada aquesta espècie mineral.

## Referències

* ↑ «Chesnokovite» (en anglès). Mindat. [Consulta: 18 octubre 2016].
# Chess.com

Chess.com és un servidor d'escacs a Internet, un lloc web de notícies i un lloc web de xarxes socials. El lloc té un model freemium en què algunes funcions estan disponibles de forma gratuïta i d'altres estan disponibles per a comptes amb subscripcions. Els escacs en línia en directe es poden jugar contra altres usuaris bé diàriament, o en modalitat ràpida, blitz o bala, amb una sèrie de variacions dels escacs també disponibles. També s'ofereix jugar a escacs contra un motor d'escacs, anàlisis per ordinador, puzles d'escacs i altres recursos didàctics.
Una de les plataformes d'escacs més grans del món, va assolir la fita dels 100 milions d'usuaris el 16 de desembre de 2022. Chess.com ha allotjat tornejos en línia com ara el Titled Tuesdays, la PRO Chess League, els Speed Chess Championships, PogChamps, Olimpíades d'escacs en línia i esdeveniments ordinador contra ordinador.

## Referències

* ↑ «Chess.com: A Social Networking Site For...Well You Can Probably Guess». TechCrunch, 08-07-2007 [Consulta: 30 novembre 2013].
* ↑ Waldstein, David «Think Cheating in Baseball Is Bad? Try Chess» (en anglès). The New York Times, 15-03-2020 [Consulta: 22 desembre 2021].

## Enllaços externs

* Chess.com - Lloc web oficial
* ChessKid.com